armvectores/hy_wikipedia_2023 huggingface dataset:
Զարնեն

Զարնեն (գերմ.՝ Sarnen), համայնք Շվեյցարիայում; Օբվալդեն կանտոնի մայրաքաղաքն է, հարուստ պատմություն ունեցող, ոչ մեծ բնակավայր։  Գտնվում է Զարնեն գետի գետաբերանի մոտ, նույնանուն լճի (գերմ.՝ Sarnersee) հյուսիսային ափին, Լյուցեռն քաղաքից 20 կիլոմետր դեպի հարավ։ 


== Հակիրճ տեղեկատվություն ==
Հնագիտական պեղումների արդյունքում պարզվել է, որ Զարնեն քաղաքի ներկայիս տարածքում ու շրջակայքում մարդիկ բնակություն են հաստատել դեռևս նախապատմական ժամանակներում։ Հայտնաբերվել են քարի և բրոնզի դարաշրջանների բնակավայրերի հետքեր։ Ժամանակի ընթացքում Զարնենը վեր է ածվել առևտրական կարևոր կենտրոնի։ Ներկայումս զբաղեցնում է 73,12  քառակուսի կիլոմետր տարածք, որի մոտավորապես 39.0%-ը գյուղատնտեսական նշանակության հողեր են, 50.7%-ը՝ անտառապատ տարածքներ։ Ընդ որում՝ 1980 թվականին հաջորդած տարիներին նկատվել է գյուղատնտեսական նշանակության հողերի կրճատման և անտառների ընդարձակման միտում։ Իսկ գետերն ու լճերն ընդհանուր առմամբ 111 հեկտար են զբաղեցնում։
Վերջին տարիներին քաղաքը կայուն տնտեսական աճ է գրանցում և Լյուցեռնին մոտ գտնվելու շնորհիվ դարձել է բավականին գրավիչ։ Համայնքի բազմաթիվ բնակիչներ աշխատանքի են տեղավորվել Լյուցեռնում։ Իրենց հերթին՝ մի շարք ճանաչված ընկերություններ սկսել են գործունեություն ծավալել նաև Զարնենում։ Դրանց թվում են SIKA AG, Leister Technologies, Nahrin AG ընկերությունները։
2017 թվականի դեկտեմբերի տվյալներով Զարնենի բնակչության թվաքանակը եղել է 10.236:


== Ժողովրդագրություն ==
Քաղաքի բնակչության թվաքանակը պատմական ժամանակի ընթացքում կրել է հետևյալ փոփոխությունները.


== Պատմամշակութային հուշարձաններ ==
Զարնենի մի շարք պատմամշակութային հուշարձաններ ընդգրկված են Շվեյցարիայի համազգային նշանակության պատմամշակութային ժառանգության ցանկում, այդ թվում՝ սբ. Պողոս-Պետրոս ծխական եկեղեցին, Սեն Միշելը, Սեն Մարտինը, am Grund և Grundacher կրկնակ շենքն ու Hexenturm աշտարակը, կանտոնային ռատհաուսը (վարչական շենքը),  Frauenkloster-ը, Լանդենբերգ ամրոցն ու Օբվալդեն կանտոնի արխիվի շենքը։ Զարնենի հին քաղաքամասն ամբողջությամբ, Ռամերսբերգ գյուղակն ու Կիրխհոֆենի տարածքը ներառված են Շվեյցարական ժառանգության գույքացուցակում ։


== Պատկերասրահ ==

		
		
		
		
		
		
		
		
		


== Անվանի անձինք ==

Սբ. Նիկոլաս Ֆլուեցի (1598-1649) - աստվածաբան, Վետինգենի աբբահայր
Հերման Ֆանգեր (1895 - 1971) - գյուտարար
Հանս Ֆոլենվայդեր (1908 – 1940) - Շվեյցարիայում մահապատժի ենթարկված վերջին ոճրագործը
Ֆրանց Բուխեր (ծնվ. 1940) - նկարիչ
Դանիել Վացեկ (ծնվ. 1971) - նախկին թենիսիստ, 1996 թվականի ամառային օլիմպիական խաղերի մասնակից


== Ծանոթագրություններ ==


== Արտաքին հղումներ ==
Զարնենի պաշտոնական կայքէջ (գերմ.)
Տեղական ընկերություններ։
Sarna Polymer Holding
Nahrin AG
Լևալա (այլ կիրառումներ)

Լևալա անունը կամ տերմինը կարող է վերաբերել հետևյալ հոդվածներին․

Լևալա - գյուղ Էստոնիայի Ռակվեռե շրջանի կազմում։
Լևալա - գյուղ Էստոնիայի Սաառե շրջանի կազմում։
Լևալա - գյուղ Էստոնիայի Պյոիդե շրջանի կազմում։
Սրեդնյայա Օկա

Սրեդնյայա Օկա (ռուս.՝ Средняя Ока, բաշկիրերեն՝ Урта Ака), գյուղ Ռուսաստանի Բաշկորտոստան հանրապետության Մեչետլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 321 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կոտ դ'Իվուարի ֆուտբոլի ազգային հավաքական

Կոտ դ'Իվուարի ֆուտբոլի ազգային հավաքականը ներկայացնում է Կոտ դ'Իվուարը ֆուտբոլի միջազգային մրցաշարերում և առանձին հանդիպումներում։ Կառավարվում է Կոտ դ'Իվուարի ֆուտբոլի ֆեդերացիայի կողմից։
ՖԻՖԱ-ի դասակարգման աղյուսակում զբաղեցնում է 54-րդ հորիզոնականը՝ 2017 թվականի սեպտեմբերի 14-ի դրությամբ։


== Պատմություն ==
Մինչև 1992 թվականը թիմը լուրջ հաջողությունների չի հասել։ Այդ տարի «փղերը» նվաճեցին Սենեգալում անցկացված Աֆրիկայի ազգերի գավաթը՝ եզրափակչում 11 մետրանոց հարավածաշարով հաղթելով Գանայի հավաքականին։ Մինչ այդ նրանք երեք անգամ խաղացել էին այդ մրցաշարի կիսաեզրափակչում։
Հաջողությունների հաջորդ ժամանակաշրջանը սկսվեց 2000-ականների կեսերին։ Այն կապված էր թիմի ավագ, առաջատար և լավագույն ռմբարկու Դիդիե Դրոգբայի անվան հետ։ Թիմը մասնակցեց 2006 և 2010 թվականների աշխարհի առաջնությունների եզրափակիչ մրցաշարերին, իսկ 2006 թվականին դուրս եկան Աֆրիկայի ազգերի գավաթի եզրափակիչ, որտեղ 11 մետրանոց հարավածաշարում զիջեցին Եգիպտոսի հավաքականին։


== Ելույթները աշխարհի առաջնություններում ==


== Նվաճումներ ==
Աֆրիկայի ազգերի գավաթ
Հաղթող (2). 1992, 2015
Երկրորդ տեղ (2). 2006, 2012
Երրորդ տեղ (4). 1965, 1968, 1986, 1994
Չորրորդ տեղ (2). 1970, 2008
ՖԻՖԱ Կոնֆեդերացիաների գավաթ
Չորրորդ տեղ (1). 1992


== Ծանոթագրություններ ==


== Արտաքին հղումներ ==
Կոտ դ'Իվուարի ֆուտբոլի ասոցիացիայի պաշտոնական կայքը
Կոտ դ'Իվուարի հավաքականը FIFA.com-ում Archived 2016-06-01 at the Wayback Machine.
Կոտ դ'Իվուարի հավաքականը soccerway.com կայքում
Սվետլովշչինա (գյուղ, Նովի Սանժարիի շրջան)

Անվան այլ կիրառումների համար տե՛ս՝ ՍվետլովշչինաՍվետլովշչինա (ուկրաիներեն՝ Світлівщина), գյուղ Ուկրաինայի Պոլտավայի մարզի Նովի Սանժարիի շրջանում։ Հիմնադրվել է 1831 թվականին։
2001 թվականի տվյալներով Սվետլովշչինա գյուղում բնակվում էր 142 մարդ։ Բնակավայրը զբաղեցնում է 0,676 կմ² տարածք։ Բնակչության խտությունը կազմում էր 210,06 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հայ բույժ (ամսագիր)

Հայ բույժ, բժշկության և առողջապահության ժողովրդական ամսաթերթ (եռամսյա, վեցամսյա)։ Լույս է տեսել 1934-1940, 1945-1967 թվականներին, Փարիզում։ Տնօրեն-խմբագիր՝ Շ․ Նարդունի (Այվազյան)։ Անդրադարձել է ֆիզիկական դաստիարակության, առողջապահության հարցերին, աջակցել սփյուռքի հայության գոյապահպանման ջանքերին։ Տպագրել է տեղեկություններ առողջապահության ու բժշկության մասին, ծանոթացրել հիվանդությունների ախտանշաններին, պայքարել ծխելու դեմ։
Այիա Վարվարա

Անվան այլ կիրառումների համար տե՛ս՝ Այիա Վարվարա (այլ կիրառումներ)Այիա Վարվարա, (հուն․՝ Αγία Βαρβάρα) գյուղ Կիպրոսի Հանրապետության Պաֆոսի շրջանում։ Գյուղի բնակխությունը 2001 թվականի տվյալներով կազմում է 39 մարդ։ Մինչ 1974 թվականը գյուղը հիմնականում բնակեցված է եղել տուրք-կիպրոսցիներով, բայց այժմ հիմնականում ապրում են հույներ։


== Ժողովրդագրություն ==


== Ծանոթագրություններ ==


== Աղբյուրներ ==
Agia Varvara, Paphos Archived 2014-04-17 at the Wayback Machine. (անգլ.)
Ջասթին Թիմբերլեյքի սկավառակագրություն

Ամերիկացի երգիչ Ջասթին Թիմբերլեյքը թողարկել է 4 ստուդիական, 2 հավաքածու, 3 մինի և 4 վիդեո ալբոմներ, և 42 սինգլ։ Մինչև իր սոլո կարիերան սկսելը, նա դեռ հաջողություններ է ունեցել որպես NSYNC խմբի անդամ։ Երբ 2002 թվականին խումբը որոշում է այլևս չշարունակել իր գործունեությունը, Ջասթինը թողարկում է իր դեբյուտային սոլո՝ «Justified» ստուդիական ալբոմը։ Այն Billboard 200 հիթ շքերթում զբաղեցնում է 2-րդ հորիզոնականը, սակայն գլխավորում է Իռլանդիայի և Մեծ Բրիտանիայի հիթ շքերթները։ Բացի այդ, ալբոմը նաև ստացել է մի շարք սերտիֆիկատներ։
Ջասթինի երկրորդ՝ «FutureSex/LoveSounds» կոչվող ստուդիական ալբոմը, թողարկվել է 2006 թվականի սեպտեմբերին։ Ալբոմը ոչ միայն գլխավոր է Billboard 200 հիթ շքերթը, այլ նաև այնպիսի երկրների հիթ շքերթները, ինչպիսիք են՝ Ավստրալիա, Կանադա և Մեծ Բրիտանիա։ Ալբոմի 6 սինգլներից 3-ը գլխավորել են Billboard Hot 100 հիթ շքերթը։ Ալբոմի թողարկումից հետո, նա նաև իր ակտիվ մասնակցությունն է ունեցել է այնպիսի կատարողների սինգլներում, ինչպիսիք են՝ Թիմբալենդի «Give It to Me», 50 Սենտի «Ayo Technology», Մադոննայի «4 Minutes», T.I.-ի «Dead and Gone» և Սիարայի «Love Sex Magic»։
Իր երաժշտական սոլո կարիերայի 7 տարվա դադարից հետո, 2013 թվականի հունվարին նա թողարկում է իր «Suit & Tie» սինգլը համագործակցությամբ ամերիկացի ռեփեր Ջեյ Զիի հետ։ Նույն տարվա մարտին նա թողարկում է իր «The 20/20 Experience» կոչվող երրորդ ստուդիական ալբոմը, որը գլխավորել է մի շարք երկրների հիթ շքերթներ։ Ալբոմը 2,427,000 օրինակի վաճառքով նաև դարձել է 2013-ի ամենաշատ վաճառված ալբոմը Միացյալ Նահանգներում։ Ալբոմի երկրորդ մասը, որը կրում է «The 20/20 Experience – 2 of 2» անվանումը, թողարկվել է 2013 թվականի սեպտեմբերին և դարձել է Ջասթինի թվով չորրորդ ստուդիական ալբոմը։


== Ալբոմներ ==


=== Ստուդիական ալբոմներ ===


=== Հավաքածու ալբոմներ ===


=== Մինի ալբոմներ ===


=== Վիդեո ալբոմներ ===


== Սինգլներ ==


=== Սեփական սինգլներ ===


=== Մասնակցությունը ուրիշների սինգլներում ===


== Ծանոթագրություններ ==


== Արտաքին հղումներ ==
Ջասթին Թիմբերլեյքի պաշտոնական կայք
Օդիբերո Օդուիե

Օդիբերո Օդուիե (անգլ.՝ Adepero Oduye 1977, Բրուքլին, Նյու Յորք, Նյու Յորք, ԱՄՆ), ամերիկացի դերասանուհի:


== Կենսագրություն ==
Օդիբերո Օդուիեն ծնվել և մեծացել է Նյու Յորքի Բրուքլինում և նիգերիացի ծնողների ընտանիքում ծնված յոթ երեխաներից մեկն է: Սկսել է իր կարիերան նկարահանվելով կարճամետրաժ ֆիլմերում, ինչպես նաև «Օրենք և կարգ» սերիալի դրվագային դերերում: Նա հանդես է եկել մի շարք անկախ ֆիլմերում և տարբեր թատրոններում, իսկ 2009 թվականին կատարել է իր դեբյուտը երաժշտական Բրոդվական բեմում «Fela» մյուզիքլով:
2011 թվականին Օդիբերո Օդուիեն խաղացել է «Վտարանդի» անկախ դրամայի գլխավոր դերում, որն ընդունվել է քննադատների կողմից և արժանացել Սանդենս փառատոնի մրցանակի: Դերասանուհին իր խաղի համար ստացել է լավ գնահատականներ և նվաճել է մի շարք մրցանակներ  տարբեր կինոփառատոներից: Առաջադրվել է «Անկախ Հոգի» մրցանակի համար «Լավագույն դերասանուհի» անվանակարգում: 2012 թվականի սկզբին ստացել է գլխավոր դերերից մեկը «Պողպատե մագնոլիա» ֆիլմի համար: Դրանից հետո խաղացել է Չիվեթել Էջիոֆորի «12 տարվա ստրկություն» ֆիլմի գլխավոր դերերից մեկում :


== Ֆիլմագրություն ==


== Ծանոթագրություններ ==
Բեզյու լը Գերի

Բեզյու լը Գերի (ֆր.՝ Bézu-le-Guéry), կոմունա Ֆրանսիայի Պիկարդիա մարզի Էնա գավառում։ Մտնում է Էսոմ սյուր Մարն կանտոնի կազմի մեջ։ Կոմունայի շրջանը՝ Շատո Տերրի։
INSEE կոդը՝ 02084։


== Բնակչություն ==
2010 թվականին բնակչությունը կազմել է 259 մարդ։


== Տնտեսություն ==
2010 թվականի տվյալներով՝ աշխատունակ տարիքի 178 մարդկանցից (15-64 տարեկան) 141-ը տնտեսապես ակտիվ էին, 37-ը՝ ոչ ակտիվ (ակտիվության ցուցանիշը՝ 79,2%, 1999 թվականին եղել է 77,2%)։ 141 աշխատունակ բնակիչներից 129-ը աշխատում էին (66 տղամարդ և 63 կին), անաշխատանք էին 12-ը (7 տղամարդ և 5 կին)։
37 անգործունակ մարդկանցից 15-ը աշակերտներ կամ ուսանողներ էին, 13-ը՝ թոշակառու, 9-ը անաշխատունակ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ. Բեզյու լը Գերի (ֆր.)
(4181) Կիվի

(4181) Կիվի (անգլ.՝ Kivi), աստերոիդ աստերոիդների հիմնական գոտում։ Հայտնաբերվել է 1938 թվականի փետրվարի 24-ին Իրյո Վյայսյալյայի կողմից Տուրկուում։
Միջին հեռավորությունը Արեգակից կազմում է 2,611434 ա. մ., առավելագույնը մոտենում է 2,2646 ա. մ. հեռավորության վրա և հեռանում 2,9582 ա. մ., իսկ Երկրի ուղեծրին Կիվի աստերոիդը նվազագույնը մոտենում է 1,2852 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1541,41 երկրային օրվա ընթացքում, իր ուղեծրով շարժվելով միջինում 0,233553 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,38° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4181) Կիվի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Շտոկոլով (Կամենսկի շրջան)

Շտոկոլով (ռուս.՝ Штоколов), գյուղակ (խուտոր) Ռուսաստանի Դաշնության Ռոստովի մարզի Կամենսկի շրջանում։ Մտնում է Պիխովսկինսկի գյուղական համայնքի կազմի մեջ։
Ֆրասդորֆ

Ֆրասդորֆ (գերմ.՝ Frasdorf), կոմունա Գերմանիայում՝ Բավարիա երկրամասում։
Ենթարկվում է Վերին Բավարիայի վարչական կենտրոնին։ Մտնում է Ռոզենհայմ շրջանի կազմի մեջ։ Բնակչությունը կազմում է 2979 մարդ (դեկտեմբերի 31, 2010 թվական)։ Զբաղեցնում է 32.72 կմ² մակերես տարածք։ Պաշտոնական կոդ՝ 09 1 87 132։


== Ծանոթագրություններ ==


== Արտաքին հղումներ ==
Պաշտոնական կայք
Մարգերիտա Գոնզագա

Մարգերիտա Գոնզագա (հոկտեմբերի 2, 1591(1591-10-02), Մանտովա, Մանտուա, Լոմբարդիա - փետրվարի 7, 1632(1632-02-07) կամ փետրվարի 6, 1632(1632-02-06), Նանսի, Լոթարինգիա), 1606 թվականից մինչ ամուսնու մահը՝ 1624 թվականը,  եղել է Լորենի դքսուհի։


== Կյանք ==
Ծնվել է Մանտովայում։ Ծնողները՝ Վինչենցո I Գոնզագա և Էլեոնոր դե Մեդիչի։ Եղբայրները՝ Ֆրանչենցո IV Գոնզագա, Ֆերդինանդո I Գոնզագա, Վինչենցո II Գոնզագա, իսկ քույրը՝ Էլեոնորա Գոնզագա։ Նրա եղբայրներն ավելի մեծ հաջողությունների հասան քան նրանց հայրը, որպես Մանտուայի դուքս, իսկ Էլեոնորը՝ Ֆերդինանդ II-ի հետ ամուսնությամբ դարձավ  Հռոմի կայսրուհի։
1606 թվականին, նա ամուսնացավ Լորենի դուքս Հենրի II-ի հետ, ով նախկինում ամուսնացած էր եղել Հենրի IV ֆրանսիացու քույր՝ Կատերինե Նավարայի (Բուրբոն) հետ։ Նրանց ամուսնությունն անզավակ էր, պայմանավորված նրանց միջև քառասուն տարվա տարբերությամբ։


== Սերունդ ==
Չծնված դուստրը (փետրվարի 1607).
Լորենի դքսուհի Նիկոլ (3 հեկտեմբերի 1608 – 23 փետրվարի  1657),  ով ամուսնացավ իր զարմիկ Չարլզ IV-ի հետ և 1635 թվականին  բաժանվեց անժառանգ։
Դուստրը (10 փետրվարի 1611 - 11 Փետրվարի 1611).
Կլոդ Ֆրանսուա դե Լորրեն (6 հոկտեմբերի  1612 – 2 օգոստոսի 1648), ով ամուսնացել է իր զարմիկ Լորենի դուքս Նիկոլաս II-ի հետ և մահացել ծննդաբերության ժամանակ։


== Մահ ==
Մարգերիտան մահացել է 1632 թվականին, քառասուն տարեկան հասակում, Նենսիում։ Նա այրիացավ 1624 թվականին։


== Նախնիներ ==

Գոնզագա ընտանիք 2 հոկտեմբերի 1591-7 փետրվարի 1632
Կոպտևշչինա

Կոպտևշչինա (ուկրաիներեն՝ Коптівщина), գյուղ Ուկրաինայի Ժիտոմիրի մարզի Օվրուչի շրջանում։
2001 թվականի տվյալներով Կոպտևշչինա գյուղում բնակվում էր 452 մարդ։ Բնակավայրը զբաղեցնում է 1736 կմ² տարածք։ Բնակչության խտությունը կազմում էր 260,37 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Շեյխյուսուֆ (Մշո գավառ)

Շեյխյուսուֆ, գյուղ Արևմտյան Հայաստանում, Բիթլիսի վիլայեթի Մշո գավառում։ Գտնվում էր Մուշ քաղաքից 16 կմ հյուսիս՝ գետահովտում։


== Պատմություն ==
Բնակչությունը բռնությամբ տեղահանվել է 1915 թվականի Մեծ եղեռնի ժամանակ։


== Բնակչություն ==
1880 թվականին ուներ 50 տուն, իսկ 1909 թվականին 40 տուն բնակիչ։


== Տնտեսություն ==
Բնակչությունը զբաղվում էր անասնապահությամբ և երկրագործությամբ, մասամբ նաև արհեստներով։


== Պատմամշակութային կառույցներ ==
Շեյխյուսուֆն ուներ եկեղեցի։


== Կրթություն ==
Գյուղում գործում էր վարժարան։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Մտավոր սեփականություն

Մտավոր սեփականություն - օրենքով ամրագրված իրավունքներ, որոնք ամենալայն իմաստով վերաբերում են արդյունաբերության, գիտության, գրականության և արվեստի ոլորտներում մտավոր գործունեության արդյունքներին, ինչպես նաև դրանց հավասարեցված քաղաքացիական շրջանառության մասնակիցների, ապրանքների և ծառայությունների անհատականացման միջոցներին։
Մտավոր սեփականությունը ընդունված է բաժանել երկու հիմնական ոլորտի՝ արդյունաբերական սեփականության և հեղինակային իրավունքի։
Արդյունաբերական սեփականություն ասելով հիմնականում հասկանում են գյուտերի, օգտակար մոդելների, արդյունաբերական նմուշների, ապրանքային նշանների և դրանց հավասարեցված՝ սպասարկման նշանների, ֆիրմային անվանումների, ծագման նշումների կամ ծագման տեղանունների նկատմամբ իրավունքները, ինչպես նաև անբարեխիղճ մրցակցության կանխման իրավունքը։
Հեղինակային իրավունքը հիմնականում գործում է գրական, երաժշտական, արվեստի, լուսանկարչական և տեսալսողական ստեղծագործությունների նկատմամբ, որը որոշակի ժամանակահատվածում որոշակի իրավունքներ է վերապահում դրանց հեղինակներին՝ թույլատրելու կամ արգելելու իրենց ստեղծագործության այս կամ այն ձևի օգտագործումը։


== Քննադատություն ==

Ըստ Ռիչարդ Սթոլմանի, «մտավոր սեփականություն» արտահայտությունը առաջացել է բավականին տարբեր օրենքների՝ հեղինակային իրավունքների, արտոնագրերի, և ապրանքանիշերի և տասնյակ այլ օրենքների միասին վերցնելուց, որը և հակում է առաջացնում դրանց որպես ֆիզիկական սեփականության վերբերվել։ Հեղինակային իրավունքների, արտոնագրերի, և ապրանքանիշերի օրենքները ֆիզիկական սեփականության օրենքներին նման չեն, և դա նույնիսկ այդ օրենքների փիլիսոփայականության դեմ է, սակայն արտահայտությունը նման հակում է առաջացնում։ Այդ պատճառով էլ, Սթոլմանը առաջարկում է միանգամայն ձերբազատվել այդ արտահայտությունից։ Սթոլմանը նշում է, որ ըստ Պրոֆ. Մարկ Լեմլիի, ով Սթանֆորդի Իրավական համալսարանում է աշխատում, «մտավոր սեփականություն» արտահայտությունը լայնատարած օգտագործում գտավ 1967 թվականի Մտավոր սեփականության համաշխարհային կազմակերպության (անգլերեն՝ World Intellectual Property Organization) հիմնադրումից հետո։ Ամենաշատը սկսեց օգտագործվել 1990-ից։


== Աղբյուրներ ==
Ատլիտ

Ատլիտ (եբրայերեն՝ עתלית‎), քաղաք Իսրայելում, տեղակայված է Միջերկրական ծովի ափին, Հայֆա քաղաքից 14 կմ հարավ։ Բնակչությունը՝ 8880 մարդ (2019)։


== Բնակչություն ==
Բնակչությունը ըստ 2008 թվականի դեկտեմբերի 31-ի տվյալների կազմել է 5000 մարդ։


== Պատմություն ==
Առաջին անգամ այստեղ բնակություն են հաստատել Մ.թ.ա. 8-րդ դարում։ Այստեղ գտնվում էր փյունիկացիների քաղաք-նավահանգիստներից մեկը, որը գոյատևել էր մինչև մ.թ.ա. 6-րդ դարը։
Խաչակիրների արշավանքների ժամանակ այստեղ կառուցվել է «Դե Ստրուա» բերդը։ Ավելի ուշ՝ 1217-1218 թվականներին, այստեղ Շատո դե Պեկերինի խաչակիրները կառուցեցին նոր՝ ավելի մեծ բերդ։ 1250 թվականին Լուի IX Սրբի կինը Սուրբ Երկրում մնալու ժամանակ այդ բերդում որդի է ունենում։
Քաղաքը հիմնադրվել է 1903 թվականին, որպես գյուղատնտեսական բնակավայր։ Անվանումը գալիս է Ատլիտ քաղաքի անվանումից։

Բրիտանական մանդատի թվականներին քաղաքի մոտ կար կալանավորների, ինչպես նաև «ապօրինի ներգաղթյալների» համար նախատեսված ճամբար։ Քաղաքում կար նաև բանտ։ 1945 թվականին Պալմախում կազմակերպվեց կալանավորների փախուստը։ Պալմախի ազատ արձակված բանտարկյալներին զինյալները նախ մեքենաներով տարան, հետո նրանց հետ բարձրացան Կարմել լեռը, որտեղ բանտարկյալները թաքնվում էին Յագուրի կիբուցների բնակիչների տներում, ինչպես նաև Բեյթ Օրենում։ Այս իրադարձության հիշատակաի համար բանաստեղծ Յորամ Տախարլևը և կոմպոզիտոր Լևի Շաարը գրել են «ՍՋրհորից ստվեր և ջուր» երգը (եբրայերեն՝ צל ומי באר‎):
Ներկայումս նախկին ճամբարի տարածքում գտնվում է «Ալիա Բեթ»-ի թանգարանը։


== Տեսարժան վայրեր ==

Քաղաքի բերդը կառուցվել է խաչակիրների կողմից։ Գտնվում է Հայֆա քաղաքից 16 կմ հարավ, թերակղզու վրա, Միջերկրական ծովից ակնառու հեռավորության վրա։ Այսօրվա դրությամբ, այդ տարածքը համարվում է ռազմական գոտի, այցելուները կարող են դիտարկել այն միայն հեռվից։


== Արգելավայրեր ==
Բնակավայրից հյուսիս-արևելք կա երեք արգելավայր.

«Խոֆ-Ատլիտ»
«Յամմիտ-Ատլիտ»
«Մացար-Ատլիտ»


== Քույր քաղաքներ ==
 Նարդո, Իտալիա


== Ծանոթագրություններ ==


== Արտաքին հղումներ ==
Բարի գալուստ Ատլիտ
Survey of Western Palestine, Map 5: IAA,
Փերկինս շրջան (Հարավային Դակոտա)

Անվան այլ կիրառումների համար տե՛ս՝ Փերկինս շրջան (այլ կիրառումներ)Փերկինս շրջան (անգլ.՝ Perkins County), ԱՄՆ Հարավային Դակոտա նահանգի 66 վարչական միավորներից մեկը։ Ընդհանուր տարածությունը 7.438 կմ² է, բնակչությունը՝ 2.982 մարդ (2010 թ. տվյալներով)։ Շրջկենտրոնն է Բայսոն բնակավայրը։ Կազմավորվել է 1909 թ.։
Տոպոլի (գյուղ, Գայվորոնի շրջան)

Անվան այլ կիրառումների համար տե՛ս՝ ՏոպոլիՏոպոլի (ուկրաիներեն՝ Тополі), գյուղ Ուկրաինայի Կիրովոգրադի մարզի Գայվորոնի շրջանում։
2001 թվականի տվյալներով Տոպոլի գյուղում բնակվում էր 592 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լյանկիուե (նահանգ)

Լյանկիուե (իսպ.՝ Provincia de Llanquihue), նահանգ Չիլիի Լոս Լագոս տարածաշրջանում։ Վարչական կենտրոնն է Պուերտո Մոնտ քաղաքը։ Նահանգը ղեկավարում է նախագահի կողմից նշանակված նահանգապետը։ Որպես նահանգ Լյանկիուեն հանդիսանում է Չիլիի երկրորդ մակարդակի վարչական միավոր, որը իր հերթին բաժանվում է համայնքների (comunas)։ Ներառում է 9 համայնք.


== Աշխարհագրությունը և բնակչություն ==
Չիլիի Ազգային վիճակագրական ծառայության 2002 թվականին կատարված մարդահամարի տվյալներով նահանգում բնակվում է 321 493 մարդ, բնակչության խտությունը կազմում է 21,61 մարդ/կմ²։
Լյանկիուե նահանգի տարածքի ընդհանուր մակերեսը կազմում է 14 876,4 կմ²։


== Տես նաև ==
Չիլիի վարչական բաժանում


== Ծանոթագրություններ ==


== Արտաքին հղումներ ==
Լյանկիուե նահանգի պաշտոնական կայքը (իսպ.)
Նեապոլի լյութերական եկեղեցի

Նեապոլի լյութերական եկեղեցի (իտալերեն՝ La chiesa Luterana di Napoli), եկեղեցական կառույց Իտալիայի Նեապոլ քաղաքում։ Պատկանում է լյութերական համայնքին, իսկ վերջինս՝ Իտալիայի ավետարանական-լյութերական եկեղեցուն։ Կառույցի հասցեն է ՝ Նեապոլ, Կարլո Պոերիո փողոց, 5 շենք։


== Պատմություն ==
Լյութերական համայնքը Նեապոլում ձևավորվել է 18-րդ դարում քաղաքի մշտաբնակներ գերմանացիների և շվեյցարիացիների կողմից։ Նրանցում միաբանության կազմակերպությունում առավել ակտիվ գործունեություն էր ծավալում բանկիր Մյորիկոֆրը։ Սակայն եկեղեցու շինարարության թույլտվությունը ստացվեց միայն Իտալիայի միավորումից հետ, Ջուզեպպե Գարիբալդիի շնորհիվ։ Եկեղեցին կառուցվեց նեոգոթիկա ճարտարապետական ոճով, ըստ շվեյցարիացի ճարտարապետ Մաուկեի։ Շինարարությունն ընթացել 1862-1865 թվականները։


== Ինտերիեր ==
Եկեղեցու ներսում կա ավազան, որը նվիրաբերել է կոմս Բերնստորֆը, 1854 թվականին։


== Արտաքին հղումներ ==
Страница общины на сайте ЕЛЦИ (итал.)(չաշխատող հղում)
Բորժես դել Կամպ

Բորժես դել Կամպ (վրաց.՝ Les Borges del Camp), մունիցիպալիտետ Կատալոնիայում։ Գտնվում է Տառագոնա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Բաշ Կամպ շրջանում։ Տարածքը կազմում է 8.23 կմ²։ Բնակչությունը՝ 2141 մարդ (2010 թվականի տվյալներով)։


== Արտաքին հղումներ ==
Պաշտոնական կայք
Información general Archived 2008-05-13 at the Wayback Machine.
Ռուկի վվերխ

«Ռուխի վվերխ» (ռուս.՝ Руки вверх, բառացի՝ Ձեռքերը վեր), ռուսական երաժշտական փոփ-խումբ։ Մինչև 2006 թվականի օգոստոսը անդամներն են եղել Սերգեյ Ժուկովը և Ալեքսեյ Պոտեխինը։


== Պատմություն ==
1993 թվականի հունիսիսն ապագա մենակատար Սերգեյ Ժուկովը սկսել է աշխատել «Europa Plus» ռադիոյում և առաջնորդել է «Հիթ-ժամ» պարային երգերի ծրագիրը։ Այնտեղ ռադիոյում 1993 թվականին նա ծանոթացել է Ալեքսեյ Պոտեխինի հետ, որի հետ ստեղծել են «Mr. Ray Company» խումբը (նաև «Պարոն Ռեյ կազմակերպություն»-ը և «Քեռի Ռեյ կազմակերպություն»-ը)՝ ի պատիվ «2 Unlimited» խմբի մենակատար Ռեյ Սլեինգարդի, ում երգը զուգադրել է իր մեջ եվրոդենսի էլեմենտների և տեխնո երաժշտության ոճը։ Նաև խմբի մասնակիցների մեջ սկզբում եղել են Սերգեյ Կարաչենկովը և  (ով նաև եղել է խմբի առաջին պրոդյուսերը՝ 1993 թվականից մինչև 1996 թվական) և Իվան Ալյոխինը (եղել է նաև պրոդյուսեր՝ 1995 թվականից մինչև 1996 թվականը)։ 1994 թվականի դեկտեմբերին Ժուկովը և Պոտեխինը տեղափոխվել են Տոլյատի, որտեղ փորձել են ստուդիայում ձայնագրել երգեր, իսկ «Europa Plus» ռադիոյի եթերում մեկնել են Սամարա։ 1995 թվականի մայիսի 1-ին նրանք տեղափոխվել են Մոսկվա։ Հին անվանումից որոշված էր հրածարվել, բայց խմբի համար նոր անվանում չկար։ Այդ ժամանակ էլ Սերգեյ Ժուկովը և Ալեքսեյ Պոտեխինը խումբ հրավիրեցին ռեփեր Վիլլի Վիլսինին (ով եղել «N’Pans» խմբի անդամ (որտեղից էլ դուրս եկավ ռեփեր N’Pans-ը)) և նրա բարեկամ Ֆերնանդոն։ Խմբի առաջին աշխատանքային անվանումը եղել է «Հանդե Հոհ»։
1995 թվականի վերջին երաժիշտները «Maximum» ռադիոյին ավանդել են սկավառակ՝ մի քանի երգերով և ստորագրությամբ՝ «Այս երգը ստիպում է ձեզ բարձրացնել ձեռքերը»։ Մի շաբաթ անց սկավառակը ընկել է վարողների՝ Օլգա Մաքսիմովի և Կոստանտին Միխաիլովի ձեռքը։ Նրանց իրենց շոուի մեջ դրել են «Բարի առավոտ» երգը և հայտարարել՝ «Երիտասարդ խումբ «Ռուկի վվերխ»»։ Ինչից հետո խմբի անվանումը մնացել է այդ անվանումը։


== Ստուդիական ալբոմներ ==
1997 — «Дышите равномерно»
1997 — «Дышите равномерно» (Полная версия + 4 новые песни)
1998 — «Руки вверх, Доктор Шлягер!»
1998 — «Сделай погромче!»
1998 — «Сделай ещё громче!»
1998 — «Сделай ещё громче!» + 4 новые песни
1999 — «Без тормозов»
1999 — «Совсем без тормозов»
1999 — «Crazy»
2000 — «Здравствуй, это я…»
2001 — «Не бойся, я с тобой!»
2001 — «Маленькие девочки»
2001 — «Огонь»
2002 — «Конец попсе, танцуют все!»
2003 — «Мне с тобою хорошо»
2004 — «А девочкам так холодно…»
2005 — «Fuc*in' Rock'n'Roll»
2005 — «Natasha» (Made for Germany)
2012 — «Открой мне дверь!»
2020 — «Когда мы были молодыми»


== Ծանոթագրություն ==


== Արտաքին հղումներ ==
Официальный сайт группы
Интервью с группой «Руки Вверх!»: серьёзно о любви, музыке и травести (РОЛ) (2002)
Интервью сайту People’s History в 2005 г.
РУКИ ВВЕРХ! TV
Радио «Руки Вверх!»
 Сегодня вечером. Группа «Руки вверх!». Выпуск от 22.10.2016
Յուրի Մարյան

Յուրի Մարյան (Յուրի Մարտինի Կարապետյան, հուլիսի 9, 1924(1924-07-09), Երևան, Հայկական ԽՍՀ, ԱԽՖՍՀ, ԽՍՀՄ - ապրիլի 15, 1976(1976-04-15), Երևան, Հայկական ԽՍՀ, ԽՍՀՄ), հայ արձակագիր, լրագրող, կինոսցենարիստ, ԽՍՀՄ գրողների միության անդամ 1962 թվականից։ ԽՄԿԿ անդամ 1947 թվականից


== Կենսագրություն ==
Ծնվել է Երևանում։ 1941 թվականին ավարտել է Երևանի Վ. Մայակովսկու անվան ռուսական միջնակարգ դպրոցը։ 1941-1945 թվականներին ծառայել է խորհրդային բանակում։ 1946 թվականին սովորել է Երևանի համալսարանի իրավաբանական ֆակուլտետի հեռակա բաժնում։ Աշխատանքային գործունեությունը սկսել է 1938 թվականից։ Աշխատել է որպես բանվոր, փականագործ, ավտովարորդ։ Երկրորդ աշխարհամարտի ավարտից հետ աշխատել է «Կոմունիստ» (ռուսերեն) թերթի խմբագրությունում։ Եղել է համամիութենական ռադիոյի թղթակիցը Հայաստանում, «Կոմսոմոլսկայա պրավդա» (Մոսկվա) թերթի պատասխանատու քարտուղարի տեղակալը, այդ թերթի սեփական թղթակիցը Հայաստանում, «Լիտերատուրնայա գազետա» և «Սովետսկայա կուլտուրա» թերթերի սեփական թղթակիցը, Հայհիդրոշինի «Հիդրոշինարար» բազմատպաքանակ թերթի խմբագիրը։ 1969 թվականից, որոշ ընդմիջումներով, աշխատել է «Լիտերատուրնայա Արմենիա» ամսագրում որպես պատասխանատու քարտուղար։
Նրա սցենարով նկարահանվել են մի շարք փաստագրական կինոնկարներ։
Մահացել է Երևանում։


== Յուրի Մարյանի երկերի մատենագրությունը ==
Ես, պատանի պիոներս, Երևան, Հայպետհրատ, 1952, 104 էջ։
Հանդիպումներ եթերում (վիպակ), Երևան, Հայպետհրատ, 1959, 224 էջ։
Մեր Նազանին (Հայկական ՍՍՀ Շահումյանի շրջանի Շահումյանի անվան կոլտնտեսության նախագահ, սոցիալիստական աշխատանքի հերոս Նազանի Գալստյանի մասին), Երևան, Հայպետհրատ, 1960, 51 էջ։
Հրազդանը երեկ, այսօր և վաղը, Երևան, Հայպետհրատ, 1962, 68 էջ։


== Աղբյուրներ ==
Նովայա Ալեկսանդրովկա (գյուղ, Բուրինի շրջան)

Անվան այլ կիրառումների համար տե՛ս՝ Նովայա ԱլեկսանդրովկաՆովայա Ալեկսանդրովկա (ուկրաիներեն՝ Нова Олександрівка), գյուղ Ուկրաինայի Սումիի մարզի Բուրինի շրջանում։
2001 թվականի տվյալներով Նովայա Ալեկսանդրովկա գյուղում բնակվում էր 214 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ժողովածու (699)

Ժողովածու (699), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 699 թվի տակ։ Ձեռագիրը գրվել է 16-րդ դարում։ Գրված է թղթի վրա, որը ունի 15X11 չափս։ Ձեռագիրը կազմված է 314 թերթից։ Գրված է միասյուն, բոլորգրով։ Պահպանակը ունի 2 էջ, գրված է մագաղաթի վրա՝ բոլորագիծ երկաթագրով։ Կազմը` կաշեպատ տախտակ, աստառը՝ կանաչ կտավ։


== Բովանդակություն ==
Վկայութիւնք վասն ծննդկանն և հայտնութեանն Քրիստոսի։
Յաղագս խողովոցն։
Ներս․ Լամբրոնացւոյ Դեսպանագնացութիւն, Թուղթ, Դավանութիւն հավատոյ։
Թուղթ Կոստանդիայ առ Հեթում։
Վանականի վարադապետի Բան հաւատալի ազգիս մերում։
Զի՞նչ է ճրագաուցին լողանելն։
Մովս․ Երզնկացւոյ ժողովեալ ի հարցողաց աղօթից։
Յաղագս է խորհրդոց։
Յաղագս Թ երանութեանց։
Ան․ Շիրակացւոյ վասն կենաց իւրոց, Յաղագս կատարման համարողութեան, Րախճանականք, Յաղագս կշռոյ, կշռոց և կշռորդաց, Թիւք որչափութեան Հին և Նոր կտակարանացն, Յաղագս ականց պատուականց, Յաղագս չափոյ, չափուց և պատարաց։
Եւթադրեանք։
Գր․ Վկայասիրի վասն մոլորման զատկին։


== Ծանոթագրություններ ==
(3507) Վիլաս

(3507) Վիլաս (անգլ.՝ Vilas), աստերոիդ աստերոիդների հիմնական գոտում։ Հայտնաբերվել է 1982 թվականի հոկտեմբերի 21-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 3,132095 ա. մ., առավելագույնը մոտենում է 2,6421 ա. մ. հեռավորության վրա և հեռանում 3,6221 ա. մ.։ Արեգակի շուրջ մեկ ամբողջական պտույտ է կատարում 2024,65 երկրային օրվա ընթացքում, իր ուղեծրով շարժվելով միջինում 0,177808 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,25° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3507) Վիլաս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վլադիմիր Նազարով

Վլադիմիր Նազարով (ռուս.՝ Назаров, Владимир Александрович), դեկտեմբերի 17, 1922(1922-12-17), Իրկուտսկ, Խորհրդային Ռուսաստան - հոկտեմբերի 16, 2001(2001-10-16), Մոսկվա, Ռուսաստան), խորհրդային կինոդերասան, կինո- և կրկնօրինակման ռեժիսոր, սցենարիստ։ 1968 թվականից   եղել է ԽՄԿԿ անդամ։


== Կենսագրություն ==
Վլադիմիր Նազարովը ծնվել է 1922 թվականի դեկտեմբերի 7-ին Իրկուտսկում։ Մոսկվայի Գերասիմովի անվան կինեմատոգրաֆիայի համառուսական պետական ինստիտուտի ռեժիսորական բաժինը ավարտելուց հետո սկսել է աշխատել «Լենֆիլմ», այնուհետև` «Մոսֆիլմ» կինոստուդիաներում։
Վլադիմիր Նազարովը բացահայտել է դերսասան Վալերի Զոլոտուխինին` նրան նախ տալով Պետյա Տրոֆիմովի դերն իր «Փաթեթ» ֆիլմում (որը դերասանի առաջին կինոդերն էր), ապա` դերեր տալով իր հաջորդ երեք ֆիլմերում ևս։
Մեծ արձագանք է ունեցել Նազարովի «Տայգայի տիրակալը» ֆիլմը, որում գլխավոր դերերից մեկը խաղացել է Վլադիմիր Վիսոցկին։
Մահացել է 2001 թվականի հոկտեմբերի 16-ին։ Նա թաղված է Միուսիի գերեզմանատանը։


== Ֆիլմագրություն ==


===== Դերասան =====
1970 թվական՝ Բարեկամ-ընկերների մասին- Մոդեստ Ստուպիցին, ձախ էսեռ, դավադիր
1972 թվական՝ Ինժեներ Պրոնչատով- Միխայիլ Բենդեր, թղթի կոմբինատի տնօրեն


===== Ռեժիսոր =====
1956 թվական՝ Ֆեդոսկինոյի մանրանկարը (դիմպլոմային աշխատանք)
1964 թվական՝ Անկեղծ զրույց (սյուժե «Ֆիտիլ» կինոժուռնալում)
1965 թվական՝ Տայգայի օրենքը (կարճամետրաժ)
1965 թվական՝ Փաթեթը
1968 թվական՝ Տայգայի տիրակալը
1970 թվական՝ Բարեկամ-ընկերների մասին
1971 թվական՝ Վկայի անհետացումը
1972 թվական՝ Ինժեներ Պրոնչատով (հեռուստաֆիլմ, 3 մաս)
1978 թվական՝ Աղունիկը
1981 թվական՝ Կյանքի գիծը (հեռուստաֆիլմ, 4 մաս)
1985 թվական՝ Սիրելու իրավունքը
1986 թվական՝ Խոտը կանաչ է


===== Սցենարի հեղինակ =====
1965 թվական՝ Տայգայի օրենքը (կարճամետրաժ)
1972 թվական՝ Ինժեներ Պրոնչատով (մինիսերիալ)
1978 թվական՝ Աղունիկը
1980 թվական՝ Կյանքի գիծը (մինիսերիալ)
1986 թվական՝ Խոտը կանաչ է


===== Կրկնօրինակման ռեժիսոր =====
1987 թվական՝ Ընտանիքը


== Մրցանակներ ==
1957 թվական՝ կինեմատոգրաֆիական ուսումնական հաստատությունների ուսանողների միջազգային սեմինարի ժյուրիի առաջին մրցանակը (Երիտասարդության և ուսանողների համաշխարհային փառատոն Մոսկվայում)` «Ֆեդոսկինոյի մանրանկարը» դիպլոմային աշխատանքի համար։
1966 թվական՝ Պրահայի միջազգային կինոփառատոնում «Զլատա Պրահա» գլխավոր մրցանակը` «Փաթեթ» ֆիլմի համար։


== Ծանոթագրություններ ==


== Արտաքին հղումներ ==
Վլադիմիր Նազարով IMDb կայքում
Սամպդորիա (ֆուտբոլային ակումբ)

Սամպդորիա (իտալերեն՝ Unione Calcio Sampdoria, SpA), իտալական պրոֆեսիոնալ ֆուտբոլային ակումբ Ջենովա քաղաքից։ Ակումբը հիմնադրվել է 1946 թվականին և ներկայումս հանդես է գալիս Սերիա A-ում։
Սամպդորիան 1 անգամ հաղթել է Իտալիայի առաջնությունը, 4 անգամ՝ Իտալիայի գավաթը և 1 անգամ՝ Իտալիայի սուպերգավաթը։ Բացի այդ, 1989-90 մրցաշրջանում ակումբը նվաճել է ՈՒԵՖԱ Գավաթակիրների գավաթը, իսկ 1991-92 մրցաշրջանում՝ հասել Եվրոպական գավաթի եզրափակիչ, որտեղ 1-0 հաշվով պարտվել է Բարսելոնային։


== Նվաճումներ ==


=== Ազգային ===
Սերիա A
Հաղթող (1)․ 1990–91
Իտալիայի գավաթ
Հաղթող (4)․ 1984–85, 1987–88, 1988–89, 1993–94
Իտալիայի սուպերգավաթ
Հաղթող (1)․ 1991
Սերիա B
Հաղթող (2)․ 1933–34, 1966–67


=== Եվրոպական ===
Եվրոպական գավաթ
Երկրորդ տեղ (1)․ 1991–92
ՈՒԵՖԱ Գավաթակիրների գավաթ
Հաղթող (1)․ 1989–90
Երկրորդ տեղ (1)․ 1988–89


=== Այլ ===
Ամստերդամի առաջնություն
Հաղթող (1)․ 1988
Ժուան Գամպերի գավաթ
Հաղթող (1)․ 2012


== Ներկա կազմ ==
2017 թվականի սեպտեմբերի 4-ի դրությամբ
Նշում. Դրոշները ցույց են տալիս ազգային հավաքականը ինչպես սահմանված է ՖԻՖԱ-ի իրավասության կանոններում: Խաղացողները կարող են ունենալ 1-ից ավելի ոչ-ՖԻՖԱ-ի քաղաքացիություն:


== Արտաքին հղումներ ==
Սամպդորիայի պաշտոնական կայքը
Սամպդորիայի պաշտոնական Տվիտերի էջը
Սամպդորիայի պաշտոնական Ֆեյսբուքի էջը
Սամպդորիայի պաշտոնական Ինստագրամի էջը
Սամպդորիայի պաշտոնական ՅուԹյուբի էջը
Սամպդորիայի պաշտոնական Գուգլ Պլուսի էջը
Սամպդորիան transfermarkt-ում
Սամպդորիան futbol24.com-ում
Սամպդորիան soccerway.com կայքում
Սամպդորիան ՈՒԵՖԱ-ի պաշտոնական կայքում
Ռիոնանսա (քաղաք)

Ռիոնանսա (իսպ.՝ Rionansa), քաղաք և մունիցիպալիտետ Իսպանիայում։ Մտնում է Կանտաբրիա պրովինցիայի, Կանտաբրիա ինքնավար համայնքի կազմի մեջ։ Մունիցիպալիտետը գտնվում է Սախա Նանսա շրջանում։ Տարածքը կազմում է 120 կմ2, բնակչությունը՝ 1113 մարդ (2010 թվականի տվյալներով)։


== Բնակչություն ==


== Ծանոթագրություններ ==


== Արտաքին հղումներ ==
Rionansa, en Cantabria 102 municipios
En Saja-Nansa en red Archived 2009-08-02 at the Wayback Machine.
En Cantabria Infinita Archived 2006-02-03 at the Wayback Machine.
Torre de Rubin de Celis Archived 2009-05-16 at the Wayback Machine.
(693) Զերբինետա

(693) Զերբինետա (անգլ.՝ Zerbinetta), աստերոիդ աստերոիդների հիմնական գոտում։ Հայտնաբերվել է 1909 թվականի սեպտեմբերի 21-ին Աուգուստ Կոպֆի կողմից Հայդելբերգում։
Միջին հեռավորությունը Արեգակից կազմում է 2,942254 ա. մ., առավելագույնը մոտենում է 2,8502 ա. մ. հեռավորության վրա և հեռանում 3,0343 ա. մ.։ Արեգակի շուրջ մեկ ամբողջական պտույտ է կատարում 1843,4 երկրային օրվա ընթացքում, իր ուղեծրով շարժվելով միջինում 0,195292 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,2° անկյուն։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(693) Զերբինետա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Նիժնեե (գյուղ, Դերաժնյայի շրջան)

Նիժնեե (ուկրաիներեն՝ Нижнє), գյուղ Ուկրաինայի Խմելնիցկիի մարզի Դերաժնյայի շրջանում։
2001 թվականի տվյալներով Նիժնեե գյուղում բնակվում էր 577 մարդ։ Բնակավայրը զբաղեցնում է 1,47 կմ² տարածք։ Բնակչության խտությունը կազմում էր 392,52 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կանայի հարսանիքը (Վերոնեզե)

Անվան այլ կիրառումների համար տե՛ս՝ Կանայի հարսանիքըԿանայի հարսանիքը (իտալերեն՝  Le nozze di Cana ) Վերածննդի իտալացի գեղանկարիչ Պաոլո Վերոնեզեի կտավն է։ Պատկերված է ավետարանում նկարագրված Քրիստոսի ջուրը գինու վերածելու պատմությունը։
Նկարում 130 հոգի է պատկերված։ Նրանց թվում են Վերածննդի շրջանի հայտնի անձինք՝ Կառլ V-ը, Ֆրանցիսկ I-ը և Սուլեյման Հիասքանչը։ Երաժիշտների կերպարով պատկերված են ժամանակի հայտնի նկարիչներ՝ Տիցիանը, Տինտորետտոն, Բասանոն և ինքը՝ Վերոնեզեն, սպիտակ հագուստով։
Կանայի հարսանիքը նկարվել է Վենետիկի բենեդիկտյան Սան-Ջորջիո Մաջորե միաբանության պատվերով։ 1798 թվականին Նապոլեոնի բանակը վեցնում է այն որպես ռազմական ավար և նույն թվականին հանձնում Լուվրի թանգարանին։ Այժմ գտնվում է Լուվրի թանգարանի Դենոն պատկերասրահի 6-րդ դահլիճում։
2010 թվականին Վենետիկի մշակութային ժառանգության պահպանման կազմակերպությունը դիմել է Ֆրանսիայի առաջին տիկին Կարլա Բրունիին՝ նկարը Իտալիային վերադարձնելու գործընթացին միջամտելու խնդրանքով։


== Դրվագներ նկարից ==

		
		
		


== Ծանոթագրություններ ==
Կասպերիա

Կասպերիա (իտալերեն՝ Casperia), կոմունա Իտալիայում, գտնվում է Լազիո շրջանում՝ Ռիետի պրովինցիայում։
Բնակությունը կազմում է 1191 մարդ (2008 թվականին), խտություննը կազմում է 47 մարդ/կմ²։ Տարածքը կազմում է 25 կմ²։ Փոստային ինդեքս՝ 2041։ Հեռախոսսյին կոդ՝ 0765։
Քաղաքի հովանավոր սուրբը Սուրբ Ջիովաննի Բատտսիտան է (San Giovanni Battista)։


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության պաշտոնական կայք  (իտալ.)
http://www.istat.it/english/ Archived 2009-12-07 at the Wayback Machine.


== Ժողովրդագրություն ==
Մեզոմերիա

Մեզոմերիա (մեզո․․․ և հուն․ |μέρος — մաս), մեզոմերային էֆեկտ, զուգորդում, ռեզոնանս զուգորդված համակարգեր ու մոլեկուլներում քիմիական կապերի և ատոմների լիցքերի մասնակի ապատեղայնացման երևույթը։ Մեզոմերիան տեղի ունի հիմնականում զուգորդված կրկնակի կապեր և չօգտագործված էլեկտրոնային զույգեր պարունակող մոլեկուլներում և արտահայտում է մոլեկուլի իրական վիճակը։ Այդ մոլեկուլների համար քիմիական կառուցվածքի դասական տեսությունը հնարավոր է համարում երկու կամ ավելի համարժեք կառուցվածք։ Իրականում մոլեկուլը այդ կառուցվածքների ռեզոնանսային հիբրիդն է։ Ըստ դասական պատկերացման՝ կարբօքսիլատ իոնում թթվածնի ատոմներից մեկը ածխածնի ատոմի հետ կապված է կրկնակի կապով և լիցք չունի, իսկ մյուսը՝ պարզ կապով և կրում է իոնի ողջ լիցքը։
Կիշենկի (գյուղ, Կոբելյակի շրջան)

Կիշենկի (ուկրաիներեն՝ Кишеньки), գյուղ Ուկրաինայի Պոլտավայի մարզի Կոբելյակի շրջանում։
2001 թվականի տվյալներով Կիշենկի գյուղում բնակվում էր 243 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Փոխադրողը։ Ժառանգություն

«Փոխադրողը։ Ժառանգություն» (անգլ.՝ The Transporter Refueled), սուր սյուժեով մարտաֆիլմ, «Փոխադրողը» սերիայի վերաթողարկումն է։ Ֆիլմի ռեժիսորը Կամիլ Դելամարն է, իսկ Ֆրենկ Մարտինի դերը կատարել է Էդ Սքրեյնը։ Նկարահանումները սկսվել են 2014 թվականի օգոստոսի 1-ին Ֆրանսիայում։ ԱՄՆ-ում ֆիլմը վարձույթի համար թողարկվել է 2015 թվականի սեպտեմբերի 4-ին։


== Սյուժե ==
Ֆրենկ Մարտինը ստիպված է մարտահրավեր նետել ռուս հանցագործ սինդիկատին, որպեսզի կատարի իր հորն առևանգած մարդկանց պահանջները։


== Դերերում ==
Էդ Սքրեյն - Ֆրենկ Մարտին
Ռեյ Սթիվենսոն - Ֆրենկ Մարտին ավագ, Ֆրենկի հայրը, Միացյալ Թագավորության գաղտնի հետախուզական ծառայության թոշակառու օպերատիվ-հետախույզ
 Լոան Չաբանոլ - Աննա
Գաբրիելա Ռայթ - Ջինա
Տատյանա Պայկովիչ - Մարիա
Յույ Վենսիա - Ցյաո
Ռաշա Բուկվիչ - Կարասով
Նոեմի Լենուար - Մաիսսա
Յուրի Կոլոկոլնիկով - Յուրի
Լեն Կուդրյավիցկի - Լեո Իմասով
Անատոլ Թաուբման - Ստանիսլավ Տուրգին


== Ծանոթագրություններ ==


== Արտաքին հղումներ ==
«Փոխադրողը․ Ժառանգություն»(անգլ.) ֆիլմը Internet Movie Database կայքում
Մրջնալդեհիդ

Մրջնալդեհիդ, ֆորմալդեհիդ, մեթանալ, СН20, պարզագույն ալդեհիդը։ Սուր, գրգռող հոտով, անգույն, թունավոր գազ է։
Հալման ջերմաստիճանը՝ - 118°С, եռմանը՝ - 19,2°С։ Լավ լուծվում է ջրում և սպիրտում։ Ուժեղ վերականգնիչ է, տալիս է «արծաթահայելու» ռեակցիան։ Վերականգնում է նաև Au, Pt, Cu, Bi և այլն։ Խառնուրդները օդի հետ (7-72 ծավ․%) պայթուցիկ են։ Հեշտությամբ պոլիմերվում է՝ առաջացնելով պոլիմրջնալդեհիդ՝ (H2CO)n։ Ջրային լուծույթներում մրջնալդեհիդը պոլիմերվում է դանդաղ և առաջացնում տրիօքսան և պարամրջնալդեհիդ։ Մրջնալդեհիդը ամոնիակի հետ առաջացնում է ուրոտրոպին, միզանյութի հետ՝ միզանյութ-մրջնալդեհիդային խեժեր, ֆենոլի հետ՝ ֆենոլ-մրջնալդեհիդային խեժեր ևայլն։ Օգտագործվում է նաև պոլիվինիլացետալներ, իզոպրեն, դեղանյութեր, ներկանյութեր ստանալու, կաշին դաբաղելու համար։ Մրջնալդեհիդի 37-40%-անոց ջրային լուծույթը ֆորմալինն է։ Մրջնալդեհիդը ստանում են մեթիլ սպիրտը կամ մեթանը օդի թթվածնով օքսիդացնելով։ Մրջնալդեհիդի թույլատրելի պարունակությունը օդում 0,001 մգհ է։


=== ՍՏԱՑՈՒՄ ===
Առաջին անգամ ֆորմալդեհիդ ստացելէ Բուտլերովը 1859 թվականին:1867 թվականին Գոֆմանը նույնպես ստացել է Ֆորմալդեհիդ մեթանոլի գոլորշիները և օդը  բաց թողնելով տաք պլատինային կծիկի վրա:1882 թվականին Կեկուլեն բնութագրեց մաքուր ֆորմնալդեհիդի ստացման եղանակը ։
1.   Արդյունաբերության մեջ մեթանն օքսիդացնում են թթվածնով , կատալիզատորի Mn2+ -ի լուծելի աղի (կամ ազոտի օքսիդների) առկայությամբ։
CH4 + O2 =   CH2(OH)2  =CH2O + H2O
2.Արդյունաբերության մեջ և լաբորատորիայում մեթանոլն օքսիդացնում են պղնձի (ll)օքսիդով .
CH2OH = CH2(OH)2  =CH2O + H2O + Cu


=== ՔԻՄԻԱԿԱՆ ՀԱՏԿՈՒԹՅՈՒՆՆԵՐ ===
Ի  շնորհիվ ածխածնի ատոմում ցածր էլեկտորնային խտության ֆորմալդեհիդը մտնում է տարբեր ռեակցիաների մեջ:Իր ռեակցիոնունակությամբ այն գերազանցում է մնացած ալդեհիդներին և կետոններին։


====== ՕՔՍԻԴԱՑՈՒՄ - ՎԵՐԱԿԱՆԳՆՈՒՄ ======
Ֆորմալդեհիդը վերականգնվում է ջրածնով  մինչև մեթանոլ  նիկելի, պլատինի, պղնձի եւ այլ կատալիզատորների ներկայությամբ։
Մինչև մրջնաթթու  կամ մինչև ածխաթթու գազ և ջուր օքսիդացման համար ֆորմալդեհիդն օքսիդացնում են կալիումի պերմանգանատով , կալիումի դիքրոմատով։ Ֆորմալդեհիդը կարող է օքսիդանալ նաև պղնձի հիդրօքսիդով։
5HCHO +4KMnO4 + 6H2SO4 =  4MnSO4  +  2K2SO4   +  5CO2  + 11H2O
     HCHO + 2Cu(OH)2 = HCOOH  +  Cu2O  + H2O


====== ՄԻԱՑՄԱՆ ՌԵԱԿՑԻԱՆԵՐ ======
Ֆորմալդեհիդը միանում է նատրիումի հիդրոսուլֆիտի հետ,առաջացնելով բյուրեղային միացություն։
HCHO + HOSO2Na = CH2OHOSO2Na
Այս ռեակցիան կիրառում են ֆորմալդեհիդը այլ նյութի խառնուրդից բաժանելու համար։
Ֆորմալդեհիդը միանում է ցիանաջրածնական թթվի հետ առաջացնելով օքսինիտրիլներ։ Ռեակցիան հայտնի է ցիանհիդրինային ռեակցիա անունով։
CH2O  + HCN=  CH3OCN
Այս ռեակցիան կիրառում են ածխածնային շղթայի երկարացման համար։
Թթվի առկայությամբ ալդեհիդները միանում են սպիրտների հետ, առաջացնելով կիսաացետալներ և ացետալներ։
CH2O + C2H5OH =  C2H4O2


====== ԿԻՐԱՌՈՒՄ ======
Ֆորմալդեհիդի գերակշռող մասն օգտագործվում է :Ֆենոլֆորմալդեհիդային խեժերի  ստացման համար ։ Ֆորմալինը բժշկության մեջ կիրառվում է որպես ախտահանիչ , կաշվի վերամշակման գործում ,օրգանական սինթեզում և այլն։


== Ծանոթագրություններ ==
Սզնակ

Սզնակ,
գյուղ Հայաստանի Հանրապետության Սյունիքի մարզի Կապանի տարածաշրջանում, Կապան քաղաքից մոտ 5-6 կմ արևելք, Ողջի գետի ձախ կողմում, ծովի մակարդակից 72-800 մ բարձրության վրա։ Բնակչությունը`  194 մարդ (2011), հայեր։
Սիզնակ անվան տակ ընդգրկված է եղել Ցարական Ռուսաստանի Ելիզավետպոլի նահանգի Զանգեզուրի գավառում։ Խորհրդային տարիներին մասն է կազմել Հայկական ԽՍՀ Զանգեզուրի գավառի, իսկ 1930 թվականից` Կապանի շրջանի։ 1995 թվականից մտնում է ՀՀ Սյունիքի մարզի մեջ` Սյունիք, Դիցմայրի, Բարգուշատ և Խորձոր գյուղերի հետ կազմելով Սյունիք համայնքը։


== Բնակչություն ==
Ըստ ՀՀ 2011 թ. մարդահամարի արդյունքների` Սզնակի մշտական բնակչությունը կազմել է 194, առկա բնակչությունը` 115 մարդ։ Մինչև 1988-1989 թթ. գյուղը բնակեցված է եղել ադրբեջանցիներով, այնուհետ` հայերով, որոնց մի մասն Ադրբեջանից բռնագաղթածներ են։ Սզնակի բնակչության փոփոխությունը ժամանակի ընթացքում` ստորև.


== Տնտեսություն ==
Բնակչությունը զբաղվում է անասնապահությամբ և բանջարաբոստանային կուլտուրաների մշակությամբ։


== Ծանոթագրություններ ==
Խղճալի՜ մարդ. տոգորված...

«Խղճալի՜ մարդ. տոգորված...», Հովհաննես Թումանյանի բանաստեղծություններից՝ գրված 1891 թվականին։


== Պատմություն ==
Հովհաննես Թումանյանն այս բանաստեղծությունը գրել է 1891 թվականի հունվարի 10-ին։
Ինքնագիրը չի պահպանվել։
Այս բանաստեղծությունն առաջին անգամ տպագրվել է Մոսկվայում՝ 1892 թվականին լույս տեսած Հովհաննես Թումանյանի բանաստեղծությունների երկրորդ հատորում (էջ 100-101)՝ թվագրված «1891 թվականի հունվարի 10»։ Այնուհետև՝  Երևանում 1940-1959 թվականներին լույս տեսած Հովհաննես Թումանյանի երկերի ժողովածուի գիտական հրատարկության առաջին հատորում։
Արտատպվել է Մոսկվայում՝ 1892 թվականին լույս տեսած Հովհաննես Թումանյանի բանաստեղծությունների երկրորդ հատորից։


== Ծանոթագրություններ ==
Դումլիղա

Դումլիղա, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Յուրի Ռոմանով

Յուրի Ռոմանով (ռուս.՝ Ю́рий Алекса́ндрович Рома́нов, դեկտեմբերի 13, 1945(1945-12-13)), ռուս դիվանագետ։


== Կենսագրություն ==
1969 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը և 2000 թվականին Ռուսաստանի Դաշնության արտաքին գործերի նախարարության դիվանագիտական ակադեմիայի բարձրագույն դիվանագիտական դասընթացներ։
1969 թվականից զբաղվում է դիվանագիտական գործունեությամբ։

1991 թվականից մինչև 1973 թվականը Դեբրեցենում եղել է Ռուսաստանի Դաշնության գլխավոր հյուպատոս։
1994-ից մինչև 2011 թվականը եղել է Ռուսաստանի Դաշնության արտաքին գործերի նախարարության դաշնության սուբյեկտների հետ կապերի դեպարտամենտի տնօրենի տեղակալ, բաժնի պետ, ավագ խորհրդական։
2001 թվականի հունիսի 4-ից մինչև 2006 թվականի փետրվարի 16-ը Մադագասկարում և Կոմորյան կղզիներում եղել է Ռուսաստանի Դաշնության արտակարգ և լիազոր դեսպան։
2006 թվականից մինչև 2009 թվականը հանդիսացել է Ռուսաստանի Դաշնության արտաքին գործերի նախարարության պաշտպանության դեպարտամենտի փոխտնօրեն։
2009 թվականի հոկտեմբերի 15-ից մինչև 2014 թվականի ապրիլի 7-ը Կոնգոյի Հանրապետությունում հանդիսացել է Ռուսաստանի Դաշնության արտակարգ և լիազոր դեսպան։


== Անձնական կյանք ==
Ամուսնացած է, ունի մեկ որդի և մեկ դուստր։


== Դիվանագիտական աստիճան ==
2-րդ դասի արտակարգ և լիազոր դեսպանորդ (1996 թվականի դեկտեմբերի 30)
1-ին դասի արտակարգ և լիազոր դեսպանորդ (2004 թվականի օգոստոսի 25)
Արտակարգ և լիազոր դեսպան (2012 թվականի փետրվարի 10)


== Ծանոթագրություններ ==


== Արտաքին հղումներ ==
Биография на сайте Посольства России в Конго
Биография на сайте МИД России
Բերեզանկայի շրջան

Բերեզանկայի շրջան (ուկրաիներեն՝ Березанський район), շրջան Ուկրաինայի Նիկոլաևի մարզում։
Ստեղծվել է 1926 թվականին, վարչական կենտրոնը՝ Բերեզանկա։


== Աշխարհագրություն ==
Շրջանի տարածքի մակերեսը կազմում է 1378 կմ²։ Տարածքը սահմանակից է Տիլիգուլսկի գետաբերանին, նրա ափին գտնվող տարածքի սահմաններում գտնվում է Տիլիգուլսկու տարածաշրջանային լանդշաֆտային այգին։ Բերեզանսկի գետաբերանը գտնվում է շրջանի արևելքում։
Տարածքով է անցնում E 58 երթուղին։


== Բնակչություն ==
2005 թվականի մարդահամարի արդյունքներով շրջանում բնակվել է 25100 մարդ։ Բնակչության խտությունը կազմել է 18,21 մարդ/կմ²։ 2019 թվականին բնակչությունը կազմել է 22 733 մարդ, այդ  թվում քաղաքային բնակավայրերում բնակվել է 4114 մարդ։
2001 թվականի մարդահամարի տվյալներով շրջանի բնակիչների բաշխվածությունն ըստ մայրենի լեզվի հետևյալն է եղել.

ուկրաիներեն 88,87%
ռուսերեն 8,27%
Մոլդովերեն  1,12%
Գագաուզ - 0,52%
հայերեն 0,51%
բուլղարերեն - 0,17%
բելառուսերեն՝ 0,14%


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Սունժենսկի շրջան (այլ կիրառումներ)

Սունժենսկի շրջան, կարող է վերաբերել՝

Սունժենսկի շրջան - մունիցիպալ շրջան Ռուսաստանի Դաշնության Ինգուշեթիա հանրապետությունում
Սունժենսկի շրջան - մունիցիպալ շրջան Ռուսաստանի Դաշնության Չեչենական Հանրապետությունում
Դոբրոպոլսկի շրջան

Դոբրոպոլսկի շրջան (ուկրաիներեն՝ Добропільський район), շրջան Ուկրաինայի Դոնեցկի մարզում։
Ստեղծվել է 1923 թվականին։ Վարչական կենտրոնը՝ Դոբրոպոլիե։


== Աշխարհագրություն ==
Շրջանի տարածքի մակերեսը կազմում է 949 կմ²։


== Բնակչություն ==
2008 թվականի մարդահամարի արդյունքներով շրջանում բնակվում էր 17785 մարդ։ Բնակչության խտությունը կազմում էր 18,74 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Անուտա լեզու

Անուտա(te taranga paka-Anuta), առաջին պոլոնեզյան լեզուներից։ Վերաբերում է յադերո-պոլոնեզյան լեզուներին։ Անուտա լեզուն, Սողոմոնյան կղզիների առաջին լեզուներից է։ Կից լեզուներից է Տիմոտոպիան, որը տարածված է Տիկտոպա կղզու մոտակայքում։


== Գրականություն ==
Feinberg, Richard. 1977. The Anutan Language Reconsidered։ Lexicon and Grammar of a Polynesian Outlier. Two Volumes. HRAFlex Books. New Haven։ Human Relations Area Files Press.
Էնդրյու, Յորքի դուքս

Արքայազն Էնդրյու, Յորքի դուքս (անգլ.՝ Prince Andrew Duke of York, Էնդրյու Ալբերտ Քրիստիան Էդվարդ, փետրվարի 19, 1960(1960-02-19)[…], Վեստմինստեր, Մեծ Լոնդոն, Անգլիա, Միացյալ Թագավորություն), բրիտանացի արքայազն, որն ունի Յորքի դուքսի կոչում։ Էնդրյուն Եղիսաբեթ II-ի երրորդ երեխան է և երկրորդ որդին։ Արքայազն ամուսնացած է Սառա Ֆերգյուսոնի հետ և նրանից ունի երկու դուստր՝ Յորքի արքայադուստր Բեատրիսը և Յորքի արքայադուստր Եվգենյան։ Որպես արքայական ընտանիքի անդամ Էնդրյուն ունի իր սեփական զինանշանը, որը առկա է նաև Մեծ Բրիտանիայի դրոշի վրա։


== Կենսագրություն ==
Մեծ Բրիտանիայի թագուհի Եղիսաբեթ 2-րդի երրորդ երեխան և երկրորդ որդին է։ Յորքի դքսի տիտղոսը նրան տրվել է 1986 թվականի հուլիսի 23-ին՝ Սառա Ֆերգյուսոնի հետ ամուսնության օրը։
Յորքի դուքսը և Սառան՝ Յորքի դքսուհին (որի հետ նա բաժանվել է 1996 թվականին մայիսի 30-ին) ունեն 2 երեխա՝ արքայադուստր Բեատրիսը (ծնվել է 1988 թվականի օգոստոսի 8-ին) և Յորքի արքայադուստր Եվգենյան (Յուջինիա, 1990 թվականի մարտի 23)։


=== Արտասահմանյան ===
 - 1988։ Սուրբ Օլաֆի մեծ շքանշան
 - 2010։ Դաշնության շքանշան


== Ծանոթագրություններ ==
Մաշտոց ձեռաց (3115)

Մաշտոց Ձեռաց (3115), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3115 թվի տակ։ Ձեռագիրը գրվել է 1556 թվականին Հովհաննես երեց գրիչի կողմից։ Ստացողը եղել է Պարոնը։ Գրված է 20,1x15-ի վրա։ Ձեռագիրը կազմված է 167 թերթից։ Գրված է միասյուն, բոլորգրով և նոտրգրով։ Ունի կիսախորան, լուսանցազարդ մանրանկարներ։ Աստառը՝ կարմիր կտավ։ Հիշատակարաններ՝ կիսախորան, լուսանցազարդ։


== Ծանոթագրություններ ==